BSC-LT/ACAData huggingface dataset:
[ca] La tesi "El fracàs d'una utopia. La comunicació política dels grups feixistes a Espanya, 1931-1936" estudia la comunicació dels següents grups polítics: Las Juntas Castellanas de Actuación Hispánica, La Conquista del Estado, JONS, Sindicato Español Universitario i Falange Española de las JONS. Aquesta tesi no és només una història dels grups feixistes a Espanya durant la Segona República, tot i que també aporta novetats a l'hora d'entendre l'evolució d'aquesta ideologia i dels partits feixistes abans de la Guerra Civil, sinó que a més és un anàlisi discursiu, semàntic i polític de la comunicació que varen portar a terme els partits feixistes per tal d'aconseguir el suport de les masses. L'estudi ha investigat el relat de les següents revistes: Libertad, La Conquista del Estado, JONS, FE, Igualdad, Arriba, No Importa, La Patria Libre, Azor i Haz. També han estat investigats la retòrica dels mítings, la imatge en bona mesura construïda dels líders, els símbols, les cançons, els himnes i les consignes

[en] The thesis "The fail of an utopia. Political communication of fascists groups in Spain, 1931-1936" studies communicative strategies of the following political groups: Las Juntas Castellanas de Actuación Hispánica, La Conquista del Estado, JONS, Sindicato Español Universitario and Falange Española de las JONS. This text is not only a history of fascist groups in Spain during the Second Republic, although it shows some relevant innovations in order to understand the evolution of this ideology before the Civil War, but also it is focused on the semantic analysis of discourses and political communication. This study has worked on these magazines: Libertad, La Conquista del Estado, JONS, FE, Igualdad, Arriba, No Importa, La Patria Libre, Azor and Haz. Furthermore, image of leaders, symbols, songs, hymns and slogans have been object of deep research
[ca] La tesi recull, analitza i clasifica la xarxa d'interaccions que es produeixen entre els infants a d'1 a 3 anys i mig de vida dins el context d'escola, un espai educatiu col·lectiu per aprendre de i amb els altres coetanis. Es fa una recerca qualitativa a través de dos estudis de cas, una escola Montessori i escola bressol innovadora, mitjançant l'observació directa i sistematitzada dels dos centres. La investigació inclou una taula d'anàlisi de la qualitat pedagògica de l'ambient educatiu. La recerca aprofundeix en les tipologies i les característiques de les interaccions primerenques entre els infants en una situació natural. A partir de l'anàlisi de les relacions es demostra el valor sociocognitiu i les aportacions que aquestes interaccions fan al desenvolupament dels infants. Els resultats obtinguts en aquesta recerca donen compte de la varietat de forma, durada i complexitat de les interaccions que s'estableixen entre nens i nenes en les dues escoles.

[en] The thesis collects, analyses and classifies the network of interactions that take place within children from 1 to 3 and a half years old in the context of the kindergarten, a collective educational space where to learn from, and with other peers. A qualitative observational-systematised research is carried out through two case studies: a Montessori school and an innovative kindergarten. The research includes an analysis table to assess the pedagogical quality of the educational environment. Furthermore, it delves into the typologies and characteristics of early interactions between children in a non-experimental situation. The analysis of the relationships demonstrates the socio-cognitive value and the contributions that these interactions make to the infants' development. The results obtained in this research show the variety of form, duration and complexity of the interactions established between children in the two schools.
[ca] Aquesta tesi doctoral proposa tres models de risc per millorar la supervisió macroprudencial bancària. L'objectiu és crear una línia de defensa que permeti gestionar millor el risc sistèmic en el sistema financer internacional. Dos models permeten conèixer les interrelacions de risc entre les contrapartides financeres i la seva exposició al risc país. El tercer model és una simulació de Montecarlo per calcular la probabilitat d'impagament d'una entitat de contrapartida central (ECC).

[en] This PhD Thesis proposes three risk models to improve macroprudential bank supervision. The objective is to create a line of defense to improve how to manage systemic risk in the international financial system. Two models allow to know the interrelations of risk between financial counterparts and their exposure to country risk. The third model is a Montercarlo simulation to calculate the probability of default of a Central Counterparty Entity(CCE).
[ca] En aquesta tesi es va realitzar l'anàlisi i l'avaluació dels mètodes estadístics per a valorar la qualitat del cafè. En aquest sentit, es va tractar de quantificar i qualificar la qualitat del cafè mitjançant tècniques estadístiques abordades des de l'estadística Bayesiana multivariada i del disseny experimental. Els mètodes que es descriuen en cadascun dels estudis mostren la relació i les diferències de les distintes tècniques emprades.

[en] This thesis was devoted to the analysis and evaluation of statistical methods to assess the quality of the coffee. In this sense, a contribution to try to quantify and qualify the coffee quality through statistical techniques addressed from Bayesian statistics, multivariate and experimental design were given. The methods described in each of the studies carried out, show the relationship and the differences of the different techniques used.
[ca] L'objectiu d'aquest estudi és conèixer el sentit de coherència de les infermeres de l'àmbit sociosanitari de Girona i relacionar-lo amb la salut percebuda, l'optimisme disposicional, el compromís laboral i la síndrome de desgast professional. Estudi descriptiu i transversal. Es van estudiar variables sociodemogràfiques, personals, laborals i de salut. Els resultats mostren que han participat 109 infermeres. S'ha observat que les infermeres amb puntuacions majors de SOC, presenten millor percepció de salut, més optimisme, compromís laboral i realització personal, i menor cansament emocional i despersonalització. Les conclusions indiquen que les infermeres de l'àmbit sociosanitari de Girona presenten un sentit de coherència elevat. El cansament emocional de les infermeres s'associa negativament amb el SOC. També el sentit de coherència i el compromís laboral expliquen parcialment l'absència de cansament emocional de les infermeres.

[en] The aim of this study is to find out the sense of coherence of nurses working in care homes in Girona and relate this to self-reported heath status, dispositional Optimism, work engagement and professional burnout. Descriptive and cross-sectional study. Sociodemographic, occupational and health variables were studied through a self-administered. The results show that 109 nurses participated. It is observed that nurses with the higher SOC scores have a better perception of their health, greater optimism, greater work engagement and personal accomplishment, and less Emotional Exhaustion and Depersonalisation on the professional burnout. The conclusions suggest that nurses working in care homes in Girona have a high sense of coherence. Emotional exhaustion of the nurses negatively associates with SOC, less emotional exhaustion with greater SOC. Sense of coherence and work engagement seem to explain part of the absence of emotional exhaustion in the nurses.
[ca] L'exercici físic provoca efectes beneficiosos per a la salut en persones sanes però també amb certes patologies cròniques. L'objectiu d'aquesta tesi fou valorar els efectes i l'aplicabilitat d'un programa de prescripció i planificació d'exercici físic per a la salut a dos centres d'atenció primària per a pacients amb patologia crònica reclutats durant visites rutinàries al seu equip d'atenció primària. El disseny de l'estudi fou d'una intervenció pragmàtica de 18 mesos avaluada seguint les dimensions RE-AIM. Els protocols establerts per a la intervenció, emmarcada en el Programa CAMINEM, han demostrat ser aplicables en els dos centres i els efectes de l'exercici físic pels participants adherits mostraren una tendència favorable, tot i que els resultats no són estadísticament significatius. Aquesta intervenció en prescripció d'exercici físic per a la salut possiblement hagi estat la primera basada en els principis de l'entrenament esportiu i en promoció de salut pública on un professional no sanitari treballà conjuntament amb professionals sanitaris d'atenció primària.

[en] Regular exercise has many health benefits for apparently healthy people and also for people suffering determinant chronic diseases. The main aim of this thesis was to assess the effects and feasibility of a health-enhancing exercise prescription and exercise planning in two primary health-care settings for regular patients suffering from chronic conditions attending their health practitioner. The study was developed as a pragmatic-driven trial for 18 months. It was evaluated following the dimensions of the RE-AIM framework. Health-enhancing physical activity (HEPA) intervention procedures, designed within the framework of the Let's Walk Programme, have been found to be feasible in both centres. Positive trends may be found in health indicators for adhered participants even though results were not statistically significant. This intervention has probably been the first based on exercise training principles and public health promotion in which exercise specialists were working alongside primary care practitioners.
[ca] En aquesta tesi ens acostem a Fragmente-Stille, an Diotima de Luigi Nono per a, partint de la seva anàlisi, anar rastrejant el que posa en joc aquesta obra per a quartet de cordes: les concepcions del so i del silenci implicades, la construcció espaciotemporal que genera, els seus vincles amb les altres obres i els textos del compositor, les ressonàncies amb els pensaments d'altres autors (músics, escriptors, filòsofs) i les implicacions polítiques que comporta tota aposta de món que és una obra d'art

[en] This thesis presents an analysis of Luigi Nono's Fragmente-Stille, an Diotima, as a starting point to investigate that this piece for string quartet provides in terms of the notions of sound and silence, the temporary and spatial constructions that it has given rise to, its connections with different compositions and texts written by the composer, its resonances in the postulations of other authors (musicians, writers and philosophers), and the political implications that every work of art entails
[ca] Els sistemes de recomanació representen un instrument clau per vehicular el consum de continguts disponibles a la web. Milloren el compromís entre els usuaris i les plataformes en línia mitjançant la personalització algorítmica. Per tant, la injecció d'interaccions no naturals no només té efectes positius. L'amplificació i l'exageració dels comportaments humans condueix a la difusió de punts de vista extrems (per exemple, opinions polaritzades o controvertides) o a la discriminació o el maltractament d'un grup específic d'individus. En aquesta tesi, es posa l'atenció en la importància d'auditar i mitigar el "biaix algorítmic" generat per un sistema de recomanació, emfatitzant-ne la funció en les interaccions en xarxes d'usuaris i continguts. A través d'evid'encies empíriques evidenciem com el graf social, que presenta una topologia de xarxa esbiaixada, pot impactar en les recomanacions algorítmiques quan s'utilitza com a input. Aquesta anàlisi permet afegir una perspectiva sobre l'impacte a llarg termini dels suggeriments algorítmics, portant a dissenyar un model de simulació que permet explicar el "feedback-loop" generat per aquestes a les xarxes socials. Aquesta an'alisi va facilitar el disseny d'estratègies capaces de mitigar els riscos algor´ıtmics en la recomanació, com ara la radicalització i la injusíıcia. Els nostres resultats plantegen observacions crítiques sobre l'impacte dels algorismes de recomanació, i insinuen la necessitat de dissenyar sistemes capaços de mitigar els biaixos incorporats a les dades i als algoritmes, considerant tant les perspectives a curt com a llarg termini.

[en] Recommender Systems represent a key instrument to convey consumption of contents available on the Web. They enhance the engagement among the users and the online platforms through algorithmic personalization. Injecting non-natural interactions consequently cannot have only beneficial effects. Indeed, amplifying and exaggerating human behaviors leads to either the spread of extreme point of views (e.g. polarized or controversial opinions) or the discrimination or mistreatment of a specific group of individuals. In this thesis, we pose the attention on the importance of auditing and mitigating the "algorithmic bias" generated by a recommendation system, emphasizing its role on the networked interactions of users and contents. Through empirical evidences we highlight how the social graph, presenting biased network topology, when used as input, can impact the algorithmic recommendations. This analysis allows to add a perspective on the long-term impact of algorithmic suggestions, leading to design a simulation model able to explain the "feedback-loop" generated on social networks. Auditing the algorithmic bias facilitates the design of strategies able to mitigate algorithmic risks in recommendation, such as radicalization and unfairness. The results found in this thesis raise critical observations about the impact of recommendation algorithms, and hints of the need to design systems able to mitigate biases embedded in data and algorithms, considering both short and long-term perspectives.
[ca] La comunicació bidireccional entre els controls sinàptic i neurotròfic a la unió neuromuscular (UNM) promou el seu bon funcionament i el manteniment de les cèl·lules que la formen, incloses les neurones motores, els miòcits i les cèl·lules glials. Així, les malalties neurodegeneratives que indueixen el desmantellament de la UNM, com l'esclerosi lateral amiotròfica (ELA), podrien estar relacionades amb la pèrdua d'aquesta relació bidireccional. El control neurotròfic està parcialment mediat per mioquines amb capacitat neurotròfica, com ara BDNF o NT-4. Aquests activen vies de senyalització presinàptiques mitjançant l'activació retrògrada del receptor TrkB, que, al seu torn, modula cinases com les PKC i PKA per fosforilar proteïnes d'exocitosi i, en conseqüència, regulen la neurotransmissió. Així, l'activitat presinàptica i la contracció muscular resultant es veuen afectades per la via de senyalització de TrkB en un bucle de retroalimentació per preservar la correcta funció de la UNM. Alhora, els canvis en la senyalització modifiquen l'equilibri de la UNM, donant lloc a una disfunció o un reforç de la mateixa. Amb tot, l'objectiu de la present tesi és entendre com els canvis a la UNM influeixen en la via de senyalització de TrkB, en correlació amb la disminució de la capacitat neuroprotectora, com es veu en l'ELA. A més, també es pretén determinar la capacitat de l'exercici físic per recuperar o millorar la senyalització i la seva capacitat neuroprotectora en diferents condicions.

[en] The bidirectional communication between the synaptic and the neurotrophic control at the neuromuscular junction (NMJ) promote its well function and the maintenance of the cell partners, including motor neurons, myocytes and glial cells. Thus, neurodegenerative diseases that induce the NMJ dismantling, such as Amyotrophic lateral sclerosis (ALS), could be related with the loss of this bidirectional relation. The neurotrophic control is partially mediated by myokines with neurotrophic capacity, such as BDNF or NT-4. They trigger presynaptic signalling pathways through the retrograde activation of TrkB receptor, that, at its turn, modulate kinases like PKC and PKA to phosphorylate exocytotic machinery proteins and consequently, regulates neurotransmission. Thus, presynaptic activity and the resulting muscle contraction are affected by the TrkB signalling pathway in a feedback loop to preserve NMJ function under physiological conditions. Consequently, changes in the TrkB signalling modify the NMJ balance, resulting in either neuromuscular dysfunction or reinforcement. Therefore, the aim of the present thesis is to understand how the changes at the NMJ influence the TrkB signalling pathway, in correlation with decreased neuroprotective capacity, like in ALS. Furthermore, the aim is also to determine the capacity of physical exercise to recover or improve the signalling and its neuroprotective capacity under different conditions.
[ca] UNES QUANTES COSES. OBJECTES BIOGRÀFICS I EXPERIÈNCIES MIGRATÒRIES La tesi es proposa investigar l'experiència migratòria a partir de problematitzar la relació que s'estableix entre subjectes i objectes biogràfics. La metodologia de la tesi és qualitativa, està emmarcada en el mètode etnogràfic i basada en la realització d'observacions i entrevistes. S'han realitzat 26 entrevistes semi-estructurada d'orientació biogràfica a persones adultes, 14 homes i 12 dones, de diverses procedències nacionals, amb anys d'experiència migratòria i que havien migrat a través de diversos règims administratius i mitjans de transport, qüestions que han estat tingudes en compte a l'anàlisi. S'encara l'estudi del moment migratori des de la relació i participació activa d'objectes i subjectes. Amb aquest objectiu, es descriu i analitza el procés de selecció d'objectes en relació amb la biografia d'objectes i de subjectes i les relacions socials que connecten. S'analitza la dimensió material, simbòlica i d'agència dels objectes en connexió amb processos de subjectivació. A partir d'aquests elements s'aprofundeix en la manera en què és possible comprendre l'experiència migratòria a través de la relació dels subjectes amb aquests objectes biogràfics També s'analitzen les implicacions metodològiques i teòriques d'abordar una etnografia a partir de la relació entre subjectes i objectes.

[en] A FEW THINGS. BIOGRAPHICAL OBJECTS AND MIGRATORY EXPERIENCES. This dissertation inquiries into the migratory experience from an in-depth look into the relationship between subjects and their biographical objects. The methodology is qualitative, follows the ethnographic method and is based on observations and biography-oriented interviews. I worked with 26 adults, 14 men and 12 women, from different origins and years of migratory experience. They had migrated in the context of diverse administrative/mobility regimes and means of transport. These elements were considered in the analysis. The migratory moment is investigated considering the relationship and active participation of both objects and subjects. To this end, the object-selection process is both described and analyzed considering the relationship between objects' and subjects' biographies and the social relations they connect. Objects are analyzed in their materiality, symbolic dimension and as agents, alongside subjectivation processes. Based on these elements, biographical objects' relation with subjects is key to understand the migratory experience. Methodological and theoretical discussions are also raised, reflecting on the specificity of working ethnographically from subject-object relationship.
[ca] L'objectiu d'aquesta tesi és de'explorar alguns aspectes de l'impacte humà sobre les poblacions de peixos i altres components dels ecosistemes fluvials Mediterranis de Catalunya. Es va mostrar com els peixos del Riu Llobregat acumulen quantitats significatives de metalls pesants, amb concentracions en el múscul que varien al llarg del riu i segons l'espècie i la talla dels peixos. En el Riu Tordera, afectat per l'extracció d'aigua, el règim de temperatures es veu alterat en correspondència dels trams intermitents, en els quals la probabilitat de supervivència i l'abundancia dels peixos , i en menor mesura el creixement i la condició corpòria, també pateixen les conseqüencies de l'alteració hidrològica

[en] The goal of this thesis is to explore some aspects of anthropogenic impact on the fish populations and other components of two Mediterranean stream ecosystems in Catalonia NE Spain). It was shown how Llobregat River's fish accumulate significant trace metal quantities, with muscle concentrations varying across sampling sites along the river, fish species and size. In the Tordera Stream, affected by water abstraction, the temperature regime was disrupted in correspondence of the intermittent reaches, where fish abundance and survival probability and, at a lower extent, growth and body condition, also suffered the consequences of hydrologic alteration
[ca] Aquesta tesi estudia l'articulació inferencial dels actes de parla (en particular, assercions i preguntes) en diàleg, a partir de dos marcs teòrics, el model Question Under Discussion (qud) normatiu del discurs i la semàntica basada en la teoria de tipus. Es demostra que, sota una visió normativo-inferentialista dels actes de parla, és possible caracteritzar el potencial de respondre a un acte de parla en termes de l'existència d'una pregunta que relaciona els dos actes de parla en qüestió, i a més, que la relació retòrica que emergeix d'aquesta interacció dialògica d'un sol torn es pot reduir a una família de relacions qud (i.e., resolució de preguntes i implicació de preguntes). Les anàlisis presentades en aquesta tesi donen lloc a un model qud del discurs més complet anomenat RiD (acrònim de "raonament en el diàleg").

[en] This dissertation studies the inferential articulation of speech acts (in particular, assertions and questions) in dialogue, drawing upon two theoretical frameworks, a normative Question Under Discussion (qud) model of discourse and a type-theoretical framework for semantics. It is demonstrated that, under a normative inferentialist view of speech acts, the potential of reacting to a speech act can be characterized in terms of the existence of a proper question that bridges the two concerned speech acts, and furthermore, that the rhetorical relation that emerges from this one-turn dialogical interaction can be reduced to a family of qud-relations (i.e., question resolution and question implication). The analyses presented in this dissertation give rise to a more comprehensive qud-model of discourse called RiD (acronym for "Reasoning in Dialogue").